

**Forventninger til levering og henting i barnehagen**

"Lykken er å hente sitt eget barn i barnehagen. Hvordan oppleves de få, men så verdifulle minuttene? Hvordan bruker vi denne tiden?",

Noen barn løper rett inn i barnehagen og har nesten ikke tid til å si «ha det». Andre er engstelige og klamrer seg til mor eller far. Disse morgenene kan det være ekstra vanskelig å levere fra seg barnet i barnehagen.

Vi Snømyra barnehage har derfor valgt å fokusere på hvordan vi som personal kan tilrettelegge og hjelpe både foreldre og barn for at leveringen skal oppleves trygg og god. Det er viktig å understreke at dette gjelder barn som har dannet en trygg tilknytning til ansatte i barnehagen.

**Gjensidig respekt og tillit**

For oss har det vært viktig med en tydelig kommunikasjon ut til foreldrene slik at de vet om våre rutiner i barnehagen og hva de kan forvente av oss og hvilke forventninger vi har til dem.

 Måten personalet velger å ta imot foreldre og barn om morgenen er avgjørende. Å være en ansatt som tar foreldrene på alvor, utviser trygghet og forståelse skaper gjensidig respekt og tillit mellom foreldrene og ansatte.

*INN i dagsrytmen* Vi har gjort noen grep hos oss som har hatt en positiv effekt på leveringssituasjoner. I rutiner for dagen er det en oversikt over hvem som har ansvar for å ta imot barna ved levering og hvem som har ansvar for å ta farvel med barna på ettermiddagen. (ute har seinvakt egen vest og har ansvar for tilbakemelding til foreldrene)

**Gode avskjedsrutiner**

Barna følges inn på avdelingen og setter seg til frokostbordet eller blir hjulpet inn i lek.

Er avskjedene vanskelig kan det være en ide å ha litt god tid. Er det morgener som er utfordrende, tar vi en telefon hjem eller sender en SMS der vi oppdaterer foreldrene på situasjonen.

Personalet har kompetanse og erfaring med barn og ser barnas behov. Det kan noen ganger være behov for å veilede foreldre som opplever leveringen i barnehagen som vanskelig. Det er en viktig hos oss at de som leverer barnet i barnehagen må ta ordentlig farvel med sitt barn. Gode avskjedsrutiner skaper forutsigbarhet og trygghet.

**Disse minuttene er gull**

Lykken er å hente sitt eget barn i barnehagen. Hvordan oppleves de få, men så verdifulle minuttene? Hvordan bruker vi denne tiden?
Som daglig leder i Snømyra barnehage har det vært viktig for meg at hele personalet jobber mot samme mål og virkelig forstår hvorfor disse minuttene er gull. Det er nå vi har sjansen til å fortelle om dagens små og store øyeblikk, det er nå vi kan få barnet til å skinne. Vi har gått flere runder og reflektert over hvilken praksis vi har og hva vi ønsker å bruke akkurat disse verdifulle minuttene på.

Å ses igjen etter en dag fraskilt fra det kjæreste foreldre har, kanskje etter en tøff morgen med gråting og små hender som ikke vil slippe taket. Da er dagens høydepunkt å ses igjen. Hvordan foreldre opplever oss som ansatte i hentesituasjonen i barnehagen har stor betydning for relasjonsbygging og tillit.

**Dele de gode hendelsene**

Så hvordan velger vi å bruke denne verdifulle tiden?

Vårt fokus når barnet blir hentet er å fremsnakke barnet og fortelle om små magiske øyeblikk fra hverdagen. Vi ønsker å dele gode hendelser med foreldrene og gi dem trygghet på at vi har sett deres barn.

Vi har en hovedregel hos oss, vi skal unngå å snakke om negative episoder som kan ha skjedd i løpet av en dag. Dette betyr selvsagt ikke at vi ikke skal ta ting på alvor når det skjer ting som ikke oppleves greit. I en barnehagehverdag oppstår det alt fra små ting til større ting som må snakkes om. Om personalet vurderer at visse hendelser er av en karakter som foreldrene må vite, tar vi en telefon hjem. På denne måten har den ansatte satt av tid til å snakke uten å bli avbrutt av andre barn, voksne og ikke minst at barnet det gjelder står og lytter.

Personalet skal tenke gjennom og vurdere på hvordan og hva vi som ansatte sier om barnet. Hva er nødvendig å gi tilbakemelding om? Er det de 10 minuttene i løpet av 8 timer barnet er i barnehagen der det kanskje var litt små knuffing - eller skal fokuset være på de 7 timene og 50 minuttene barnet hadde det fantastisk? Vi velger å se på det positive, men selvfølgelig ta ting på alvor om det er gjentagende adferd.

**Ta ordentlig farvel**

Vi skal heller aldri sette nye vikarer som ikke kjenner barna eller studenter/praksisdeltakere som ansvarlig for hentesituasjonen og vi skal alltid ta et ordentlig farvel ved dagens slutt både med barn og foreldre.

Den spente forelderen, som skal få hente sitt barn i barnehagen full av forventning og glede, skal oppleve hentesituasjonen som et positivt møte der de får informasjon om sitt barn og hvordan dagen har vært.

Vi ønsker at disse verdifulle minuttene skal skape sterke bånd mellom personalet/foreldre og barn/foreldre. En fin avslutning på dagen der barnet får tid og rom til å avslutte leken på en god måte og det blir tatt ett ordentlig farvel, skaper gode relasjoner, forventninger og glede til dagen i morgen.

**Skal andre enn foreldrene hente barnet**

Det må alltid gis beskjed til barnehagen om andre enn foreldrene skal hente